Traian Băsescu solicită României să ceară Moscovei vaccinul anti-COVID. Ce măsuri propune "pentru limitarea dezastrului".
Traian Băsescu e de părere că România trebuie să apeleze la Rusia pentru vaccinurile împotriva noului coronavirus. Fostul președinte al țării îi critică pe Klaus Iohannis și pe Ludovic Orban. Băsescu a venit cu noi propuneri în privința măsurilor.
"Este pandemie, dar încă o putem învinge dacă vrem! Pentru un Președinte, nu este suficient să ceară poporului să se spele pe mâini când sistemul de sănătate al ţării este pe punctul de a se prăbuși", afirmă Băsescu, duminică, într-o postare pe pagina de Facebook.Traian Băsescu îi atacă pe Klaus Iohannis și premierul Ludovic Orban, afirmând că "din păcate, pentru Preşedintele României nu este necesară ‘starea de urgenţă’". Europarlamentarul PMP a mai spus despre Klaus Iohannis că a fugit de asumarea răspunderii gestionării crizei sanitare şi "a pasat-o" nevolnicului şi mereu veselului "Şică Mandolină"."Efectul lașității şi al prioritizării interesului politic în detrimentul sănătăţii şi vieţii oamenilor este că s-a ajuns la momentul dramatic în care medicii încep să fie obligaţi să decidă cine trăiește și cine moare, cine are loc la ATI și cine nu. Este un moment care trebuia evitat indiferent care ar fi fost costurile politice. Fiecare zi contează până în februarie-martie 2021 când vom avea la dispoziţie un vaccin", mai arată europarlamentarul PMP.Măsurile propuse de Traian Băsescu, "pentru limitarea dezastrului":"- trecerea la învăţământul la distanţă pentru toate şcolile şi universităţile până când România va primi cota de vaccinuri repartizată prin Comisia Europeană;"Sunt doar câteva măsuri care ar trebui introduse timp de 5 – 6 luni pentru a limita răspândirea pandemiei, pentru a diminua presiunea pe sistemul sanitar şi pentru a da fiecăruia din noi şansa de a nu se îmbolnăvi. În acelaşi timp, tot ce înseamnă industrie, construcţii, telecomunicaţii, industrie alimentară ar trebui să funcţioneze cu măsuri sanitare obligatoriu a fi luate pentru protejarea salariaţilor. Măsurile ar trebui introduse indiferent dacă se atinge sau nu rata de incidenţă de 3 la 1.000 de cazuri transformată artificial într-o jucărie manevrabilă a guvernanţilor în funcţie de care iau sau nu decizii. Deja situaţia este scăpată de sub control. Cred că asta ar trebui făcut acum!", a încheiat Traian Băsescu, în postarea sa.